C 88/20

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2020/C 88/08)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1)

OZNÁMENIE O SCHVÁLENÍ ŠTANDARDNEJ ZMENY

„Var“

PGI-FR-A1145-AM01

Dátum oznámenia: 25. novembra 2019

OPIS A DÔVODY SCHVÁLENEJ ZMENY

1. Organoleptický opis výrobkov

V kapitole I bode 3.3 sa špecifikácia CHZO „Var“ doplnila s cieľom spresniť organoleptické vlastnosti výrobkov v prípade každej kategórie vín a každej farby.

Tieto spresnenia sa premietli aj do jednotného dokumentu do bodu „Opis vína (vín)“.

2. Zemepisná oblasť

V kapitole I bode 4.1 špecifikácie sa aktualizovala forma opisu zemepisnej oblasti.

Spresnil sa odkaz na rok vydania zemepisného kódexu – vnútroštátneho referenčného dokumentu, v ktorom sa uvádzajú obce podľa departementu s cieľom vytvoriť zoznam obcí, ktoré patria do jednotlivých doplnkových zemepisných názvov. Ide o zemepisný kódex z roku 2018. Niektoré názvy obcí sa opravili, nepredstavuje to však zmenu zloženia zemepisnej oblasti.

Táto zmena nemá vplyv na jednotný dokument.

3. Odrodová skladba

V kapitole I bode 5 špecifikácie sa odrodová skladba vymedzená pre výrobu vín s CHZO „Var“ doplnila o týchto 9 odrôd:

„Artaban N, Floreal B, Monarch N, Muscaris B, Prior N, Solaris B, Soreli B, Souvignier gris B, Vidoc N a Voltis B“.

Tieto odrody sú tzv. odolné odrody voči suchu a kryptogamným chorobám. Umožňujú používať prípravky na ochranu rastlín v menšej miere a zároveň zodpovedajú odrodám, ktoré sa používajú pri výrobe vín s CHZO. Vlastnosti vín s CHZO sa týmito odrodami nemenia.

Zaradenie týchto odrôd do odrodovej skladby má vplyv na jednotný dokument.

4. Súvislosť so zemepisnou oblasťou – špecifickosť výrobku

V kapitole I špecifikácie sa v bode 7.2 vypúšťa táto veta uvedená v 9. odseku:

„Pri súčasnej podobe právnych predpisov sa tieto ‚šumivé‘ výrobky nemôžu predávať s geografickým označením, čím sa nepochybne ohrozuje ich zhodnotenie predovšetkým na miestnom trhu, ktorý má v prípade vín s chráneným zemepisným označením ‚Var‘ dominantné postavenie.“

Táto veta sa vypustila, lebo odkedy sa akostným šumivým vínam priznalo chránené zemepisné označenie „Var“, už nie je aktuálna.

Vypustenie tejto vety v špecifikácii nemá vplyv na jednotný dokument.

5. Údaje o príslušnom dozornom orgáne

V kapitole II špecifikácie sa údaje Národného inštitútu pre osvedčovanie pôvodu a kvality (Institut National de l’Origine et de la Qualité, INAO), ktorý je príslušným dozorným orgánom, opravili, ale nespôsobuje to žiadnu zmenu.

Tieto opravy adresy sa premietli aj do jednotného dokumentu.

JEDNOTNÝ DOKUMENT

1. Názov výrobku

Var

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vína (vín)

Červené, ružové a biele tiché vína

Chránené zemepisné označenie „Var“ je vyhradené pre červené, ružové a biele tiché a akostné šumivé vína.

V prípade vín s obsahom skvasiteľných cukrov (glukózy a fruktózy) najmenej 45 gramov na liter je na základe výnimky ich obsah prchavých kyselín stanovený spoločným výnosom ministra zodpovedného za ochranu spotrebiteľa a ministra zodpovedného za poľnohospodárstvo.

V prípade tichých vín sú (minimálny alebo maximálny) skutočný obsah alkoholu (iba šumivé vína), celkový obsah alkoholu, celková kyslosť, obsah prchavých kyselín, celkový obsah oxidu siričitého a obsah oxidu uhličitého (len pre šumivé vína) stanovené v právnych predpisoch Spoločenstva.

Ružové vína (70 % výroby) majú tradične svetlý odtieň. Vyznačujú sa najmä živosťou a ovocnými vôňami, ktoré sa prirodzene menia v závislosti od odrody a použitých techník vinifikácie.

Červené vína sú tradične mäsité s dobrou štruktúrou, pričom koncentrovanejšie vína môžu byť niekedy silné. Majú silný rubínovočervený až granátový odtieň s fialovými odleskami.

V bielych vínach sa spája jemnosť, ovocná chuť a živosť. Majú bledožltý odtieň so zelenkastými odleskami alebo zlatistý a číry odtieň.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

Červené, ružové a biele akostné šumivé vína

Šumivé vína majú rovnaké odtiene a organoleptické vlastnosti ako tiché vína, ale vyznačujú sa väčšou sviežosťou, jemnosťou a pretrvávajúcou arómou, ktoré sú zdôraznené jemnými a lahodnými bublinkami.

V prípade akostných šumivých vín sú (minimálny alebo maximálny) skutočný obsah alkoholu, celkový obsah alkoholu, celková kyslosť, obsah prchavých kyselín, celkový obsah oxidu siričitého a obsah oxidu uhličitého (len v prípade šumivých vín) stanovené v právnych predpisoch Spoločenstva.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter)

5. Vinárske výrobné postupy

a) Základné enologické postupy

Osobitný enologický postup

Vína musia z hľadiska enologických postupov spĺňať požiadavky stanovené na úrovni Spoločenstva a v poľnohospodárskom zákonníku a zákonníku o námornom rybolove.

b) Maximálne výnosy

120 hektolitrov na hektár

6. Vymedzená zemepisná oblasť

Zber hrozna, vinifikácia a výroba vín s chráneným zemepisným označením „Var“ sa uskutočňujú vo všetkých obciach departementu Var.

7. Hlavné muštové odrody

Gewurztraminer Rs

Goldriesling B

Gouget N

Sciaccarello N

Segalin N

Seinoir N

Select B

Semebat N

Semillon B

Servanin N

Sylvaner B

Syrah N – Shiraz

Tannat N

Tempranillo N

Téoulier N

Terret blanc B

Terret gris G

Terret noir N

Tibouren N

Tourbat B

Tressot N

Ugni blanc B

Valdiguié N

Varousset N

Velteliner rouge précoce Rs

Verdesse B

Vermentino B – Rolle

Villard blanc B

Villard noir N

Mauzac rose Rs

Mayorquin B

Melon B

Mérille N

Merlot blanc B

Merlot N

Meslier Saint-François B – Gros Meslier

Meunier N

Milgranet N

Molette B

Mollard N

Mondeuse blanche B

Mondeuse N

Monerac N

Montils B

Morrastel N – Minustellu, Graciano

Mourvaison N

Mourvèdre N – Monastrell

Mouyssaguès

Müller-Thurgau B

Muresconu N – Morescono

Muscadelle B

Muscardin N

Muscat à petits grains blancs B – Muscat, Moscato

Muscat à petits grains rouges Rg – Muscat, Moscato

Muscat à petits grains roses Rs – Muscat, Moscato

Muscat cendré B – Muscat, Moscato

Viognier B

Artaban N

Floreal B

Monarch N

Muscaris B

Prior N

Solaris B

Souvignier gris Rs

Vidoc N

Voltis B

Portugais bleu N

Précoce Bousquet B

Précoce de Malingre B

Prunelard N

Raffiat de Moncade B

Riesling B

Riminèse B

Rivairenc blanc B – Aspiran blanc

Rivairenc gris G – Aspiran gris

Rivairenc N – Aspiran noir

Rosé du Var Rs

Roublot B

Roussanne B

Roussette d’Ayze B

Sacy B

Saint Côme B

Saint-Macaire N

Saint-Pierre doré B

Sauvignon B – Sauvignon blanc

Sauvignon gris G – Fié gris

Carignan blanc B

Carignan N

Carmenère N

Castets N

César N

Chardonnay B

Chasan B

Chatus N

Chenanson N

Chenin B

Cinsaut N – Cinsault

Clairette B

Clairette rose Rs

Clarin B

Claverie B

Codivarta B

Colombard B

Corbeau N – Douce noire

Cot N – Malbec

Couderc noir N

Counoise N

Courbu B – Gros Courbu

Courbu noir N

Couston N

Crouchen B – Cruchen

Duras N

Alicante Henri Bouschet N

Aligoté B

Alphonse Lavallée N

Altesse B

Aramon blanc B

Aramon gris G

Aramon N

Aranel B

Arbane B

Arinarnoa N

Arriloba B

Arrouya N

Aubin B

Aubin vert B

Graisse B

Gramon N

Grassen N – Grassenc

Grenache blanc B

Grenache gris G

Grenache N

Gringet B

Grolleau gris G

Grolleau N

Gros Manseng B

Gros vert B

Joubertin

Jurançon blanc B

Jurançon noir N – Dame noire

Knipperlé B

Lauzet B

Liliorila B

Listan B – Palomino

Lledoner pelut N

Macabeu B – Macabeo

Mancin N

Manseng noir N

Maréchal Foch N

Marsanne B

Marselan N

Mauzac B

Aubun N – Murescola

Auxerrois B

Bachet N

Barbaroux Rs

Baroque B

Béclan N – Petit Béclan

Béquignol N

Biancu Gentile B

Blanc Dame B

Bouchalès N

Bouillet N

Bouquettraube B

Bourboulenc B – Doucillon blanc

Brachet N – Braquet

Brun argenté N – Vaccarèse

Cabernet franc N

Cabernet-Sauvignon N

Caladoc N

Calitor N

Camaralet B

Carcajolo blanc B

Carcajolo N

Muscat d’Alexandrie B – Muscat, Moscato

Muscat de Hambourg N – Muscat, Moscato

Muscat Ottonel B – Muscat, Moscato

Négret de Banhars N

Négrette N

Nielluccio N – Nielluciu

Noir Fleurien N

Oberlin noir N

Ondenc B

Orbois B

Pagadebiti B

Pascal B

Perdea B

Persan N

Petit Courbu B

Petit Manseng B

Petit Meslier B

Petit Verdot N

Picardan B – Araignan

Pineau d’Aunis N

Pinot gris G

Piquepoul blanc B

Piquepoul gris G

Piquepoul noir N

Plant de Brunel N

Plant droit N – Espanenc

Portan N

Durif N

Egiodola N

Ekigaïna N

Elbling B

Etraire de la Dui N

Fer N – Fer Servadou, Braucol, Mansois, Pinenc

Feunate N

Folignan B

Folle blanche B

Fuella nera N

Furmint B

Gamaret

Gamay de Bouze N

Pinot blanc B

Soreli B

Gamay N

Gascon N

Genovèse B

8. Opis súvislostí

Špecifickosť zemepisnej oblasti

Departement Var je jedným z departementov, ktoré sa nachádzajú v regióne Provence-Alpes-Côte d’Azur na juhovýchode Francúzska. Je pomenovaný po pobrežnej rieke Var, ktorá kedysi tvorila jeho východnú hranicu. Na západe je ohraničený departementom Bouches-du-Rhône, na severe departementom Alpes de Haute Provence, na východe departementom Alpes-Maritimes a nakoniec na juhu Stredozemným morom.

Zemepisná oblasť sa vyznačuje pestrým reliéfom, ktorý sa skladá z dvoch geologicky odlišných častí: z vápencovej časti na západe s osou Toulon-Draguignan a kryštalickej časti na východe.

S tými dvomi geologicky odlišnými celkami sa spájajú dva typy vegetácie, ktoré sú pre stredomorskú oblasť typické, a to: garrigue na vápencových pôdach a macchie a les (borovice a duby) na kryštalickejších pôdach. Tieto dva typy vegetácie zaisťujú len malé množstvo humusu. Pôdy v departemente Var sú tradične chudobné, dobre odvodňované, ale náchylné na eróziu. Pôda je vhodná na pestovanie viniča. V tom sa Rimania, keď pred 2 600 rokmi zaviedli pestovanie viniča a rozšírili rímsku provinciu (Provensalsko), nemýlili.

Jednou z hlavných čŕt podnebia departementu Var je slnečný svit. Departement Var má stredomorské podnebie, ktoré sa vyznačuje teplými a suchými letami, miernymi zimami a dvomi obdobiami dažďov na jeseň a na jar. Tieto podmienky sú priaznivé pre pestovanie viniča a veľmi často zaujímavé teplotné rozdiely viedli k tomu, že sa pozemky špecializovali na výrobu červených a ružových vín.

Prevládajúci vietor v regióne je mistrál (zo severu). V zime je mrazivý, keďže duje z alpských svahov, v lete však zaručuje miernu sviežosť. Niekedy môže byť silný, vinohradník však prihliada najmä na jeho dôležitú vlastnosť: chráni vinicu pred príliš vlhkým ovzduším a pred nepriaznivými kryptogamnými tlakmi (škvrnitosťou).

Špecifickosť výrobku

Výroba vín s chráneným zemepisným označením „Var“ (Vin de Pays du Var) sa od svojho vzniku neprestala rozvíjať a na začiatku 21. storočia sa ustálila približne na úrovni 250 000 hektolitrov.

Výroba je orientovaná prevažne na ružové vína (v priemere 70 %), ktoré sú získavané najmä zo zmesi.

Hoci sa vo významnej miere stále vysádzajú miestne odrody, napr. Grenache N, Cinsault N, Carignan N, Syrah N a Mourvèdre N v prípade červených a ružových vín a Vermentino B a Ugni blanc B v prípade bielych vín, treba si uvedomiť, že vďaka pomoci Spoločenstva pri reštrukturalizácii sa otvorila cesta pre identické odrody z iných francúzskych vinohradníckych oblastí, napr. Cabernet-sauvignon N, Merlot N, Chardonnay B a v menšej miere aj Viognier B. Táto široká paleta odrôd umožnila diverzifikovať výraz vín a prispieť najmä k posilneniu či dokonca rozvoju výroby akostných ružových vín.

Väčšina ružových vín získava jednu zo svojich typických vlastností – svetloružovú farbu – vďaka vynikajúcemu zvládnutiu priameho lisovania, ktoré spočíva v priamom lisovaní celých alebo odstopkovaných strapcov často pomocou pneumatických lisov s cieľom umožniť čistej šťave okamžite fermentovať pri nízkej teplote. Získané vína sú živé, ovocné a majú bledoružovú farbu.

Používajú sa aj ďalšie technické postupy, ako sú metóda „saignée“ („krvácanie“ z tanku), pelikulárna alebo predfermentačná macerácia (zozbierané hrozno sa udržiava pri nízkej teplote 8 až 24 hodín pred lisovaním), ktoré vedú k výrobe ružových vín s výraznejšou farbou a konzistentnejšou štruktúrou.

Červené vína (tvoria približne 20 % objemu, v súvislosti s ktorým sa uplatnil nárok) sú často silné, mäsité s dobrou trieslovou štruktúrou a získavajú sa najmä z trojice odrôd Grenache N, Syrah N a Cabernet-sauvignon N, ku ktorým sa často pridávajú odrody Merlot N a Cinsault N.

Pokiaľ ide o biele vína, tie sa vyrábajú v menšej miere (10 % objemu, v súvislosti s ktorým sa uplatnil nárok) a uchvátili rovnako milovníkov odrodových vín (Rolle B alebo Bermentino B, Biognier B a Chardonnay B), ako aj ostatných vďaka zmesi vín, v ktorej sa spája jemnosť so živosťou.

V dotknutej oblasti výroby sa vyrábajú aj akostné šumivé vína. Výroba šumivých vín nie je v Provensalsku novinkou. Ide o tradičnú výrobu, ktorá predstavuje približne jeden milión fliaš ročne a ktorú zabezpečuje asi päťdesiat prevádzkovateľov (výrobcovia a subjekty, ktoré uvádzajú vína na trh). Už na začiatku 20. storočia niektoré vinárske družstvá alebo výrobcovia, napr. „la Tête Noire“ skúsili zhodnotiť akostné šumivé vína vyrobené v Provensalsku.

Jednou z hlavných vlastností šumivých vín s chráneným zemepisným označením „Var“ je, že sú vyrábané z miestnych odrôd, aby v nich bolo silno zastúpené ružové víno, ktoré sa spomedzi tichých vín v regióne vyrába v najväčšej miere.

Chráneným zemepisným označením „Var“ by sa tak označovali tiché vína, ktoré sa spájajú so šumivými vínami s relatívne podobnými organoleptickými profilmi. Tieto šumivé ružové vína majú výraznú ovocnú a kvetinovú chuť a ponúkajú lahodnú guľatosť, ktorá pripomína tiché ružové vína.

Práve vďaka týmto organoleptickým vlastnostiam (kvetinové a ovocné tóny v spojení s lahodnou guľatosťou) je možné šumivé vína vyrábané v departemente Var odlíšiť od vín vyrábaných v ostatných francúzskych regiónoch.

Príčinný vzťah medzi špecifickosťou zemepisnej oblasti a špecifickosťou výrobku

Vďaka svojmu kvalitnému podnebiu, rôznorodosti krajiny, moru, bohatému historickému a kultúrnemu dedičstvu, ale aj remeselníckej výrobe a tradíciám má departement Var nepopierateľný potenciál v oblasti cestovného ruchu. V departemente sa vďaka všetkým týmto silným stránkam vyvinula výrazná hospodárska činnosť v súvislosti s cestovným ruchom.

Táto pozoruhodná atraktívnosť umožňuje prilákať viac ako 14 miliónov turistov ročne. Turisti, ktorých dôveru si departement získal, sa, samozrejme, učia alebo naučia vychutnať si provensalskú kuchyňu a provensalské výrobky, medzi nimi aj vína z departementu Var, pri ktorých sa uplatnil nárok používať chránené označenie pôvodu alebo chránené zemepisné označenie.

Už od svojho vzniku podľa predchádzajúceho regulovaného štatútu „Vin de Pays“ zabezpečila výroba vín s chráneným zemepisným označením „Var“ vychýrenosť tohto departementu, za ktorú departement vďačí z veľkej časti aktivitám v oblasti cestovného ruchu, o čom svedčí silný dopyt po ružových vínach na miestnej úrovni. Spotrebitelia dokážu oceniť a rozoznať kvalitu sortimentu vín, ktoré sú v ponuke.

Je však pozoruhodné, že výrobcovia zostali obozretní, aby mohli neustále napredovať vo výrobe svojich vín „Vins de Pays“ a aby vždy držali krok s vkusom spotrebiteľov (napr.: farba ružových vín).

Táto ich vôľa sa prejavila v prvých rokoch po roku 2000, keď sa odborníci z departementu Var podieľali na založení národného centra pre výskum a testovanie, ktoré sa špecializuje na ružové víno (so sídlom v obci Vidauban v departemente Var). Odvtedy sa počiatočné úsilie rozšírilo (napr. práce v súvislosti s odtieňmi ružového vína), čím sa operatívnym spôsobom prispelo k ďalšiemu zvýšeniu úrovne kvality ružových vín. Okrem toho odvetvie vo veľkej miere investovalo do nástrojov, ktoré sú nevyhnutné pre dokonalé ovládanie postupu vinifikácie ružového vína. Zvládnutie tejto technológie so špecializáciou na ružové vína a odborné znalosti výrobcov prirodzene prispievajú k výrobe vín s chráneným označením pôvodu, ale neoddeliteľným spôsobom sa odrážajú na procese výroby vín, v prípade ktorých sa uplatnil nárok na chránené zemepisné označenie.

Okrem toho treba pripomenúť, že vinohradnícka oblasť v departemente Var sa nachádza v blízkosti veľkých mestských centier regiónu či kúpeľných miest, a táto blízkosť predstavuje výhodu pre výrobcov, ktorí môžu zhodnotiť svoju ponuku, a preto sa rozhodujú pre balenie vín priamo na pozemku. Priamy predaj (fľaše alebo „bag in box“) dosahuje v súčasnosti približne 50 % objemu a priamy predaj vo vínnych pivničkách by mohol sám osebe predstavovať 30 % objemu.

Departement Var sa nachádza v regióne Provensalsko, ktorého povesť je veľmi známa. Obraz vinohradníckeho Provensalska, ktorý je úzko spojený s výrobou akostných ružových vín – svetový líder vo výrobe „ružového“ vína –, je dokonale ustálený a potvrdený prostredníctvom prieskumov znalostí verejnosti (zdroj: spoločnosť Wine Intelligence Vinitrac – november 2009).

Táto povesť, odborné znalosti zamerané predovšetkým na výrobu ružových vín sa prirodzene prenášajú aj na červené a biele vína, ako aj na šumivé vína, ktoré vyrábajú tí istí ľudia v tejto vinohradníckej oblasti departementu v tom istom zemepisnom prostredí.

Úspech ružových vín v súčasnosti nepochybne zaisťuje kvalitu a dobrú povesť ostatných vín, ktoré sa v departemente vyrábajú.

9. Ďalšie základné podmienky (balenie, označovanie, iné požiadavky)

Označovanie

Právny rámec:

Vnútroštátne právne predpisy

Druh ďalšej podmienky:

Dodatočné ustanovenia o označovaní

Opis podmienky:

Chránené zemepisné označenie „Var“ sa môže doplniť o:

názov jednej odrody alebo viacerých odrôd,

označenie „primeur“ alebo „nouveau“. Označenia „primeur“ alebo „nouveau“ sú vyhradené pre tiché vína.

Chránené zemepisné označenie „Var“ sa v súlade s podmienkami stanovenými v špecifikácii môže doplniť o názov týchto menších zemepisných jednotiek:

„Argens“,

„Coteaux du Verdon“,

„Sainte Baume“.

Logo CHZO Európskej únie sa na etiketách nachádza, aj keď sa označenie „chránené zemepisné označenie“ nahradí tradičným označením „Vin de Pays“.

Oblasť v bezprostrednej blízkosti

Právny rámec:

Vnútroštátne právne predpisy

Druh ďalšej podmienky:

Výnimka týkajúca sa výroby v stanovenej zemepisnej oblasti

Opis podmienky:

Oblasť v bezprostrednej blízkosti vymedzená na základe výnimky pre vinifikáciu a výrobu vín s chráneným zemepisným označením „Var“, doplnená alebo nedoplnená o názov menšej zemepisnej jednotky „Argens“, „Coteaux du Verdon“ alebo „Sainte Baume, sa skladá z pohraničných okresov tejto zemepisnej oblasti, a to:

na východe na hranici s departementom Alpes-Maritimes: okres Grasse,

na západe na hranici s departementom Bouches-du-Rhône: okresy Aix-en-Provence a Marseille,

na západe/na severozápade na hranici s departementom Vaucluse: okres Apt,

na severe hraničí s departementom Alpes de Haute-Provence: okresy Forcalquier, Digne, Castellane.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-055c5a5e-f7b9-40dc-ab3a-c1ccb2400c4c

(1) Ú. v. ES L 9, 11.1.2019, s. 2.